Russell se snapper - Wikipedia
Russell se snapper
Spesie: L. russellii
Lutianus nishikawae (Smith & Pope, 1906)
Russell se snapper (Lutjanus russellii) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf die Persiese Golf tot by Durban. In Engels staan die vis bekend as Russel's snapper.
Die vis is geelbruin aan die bokant en geel of pienk aan die onderkant. Daar is 'n ovaalvormige swart kol op die lyf net bo die sylyn en onder die agterste gedeelte van die dorsale vin. Daar is 7-8 goudbruin horisontale strepe oor die lyf vanaf die kop tot voor die basis van die stertvin. Die vis word tot 45 cm lank.
Die vis leef in koraal- en rotsriwwe in water wat 3–80 m diep is. Die onvolwasse vissies leef in getypoele en wortelboom areas. Hulle vreet skaaldiere, hoofsaaklik krappe. Hulle leef in klein skole en broei gedurende die somer. Die vis kan oorleef in groot akwariums.
Ontsluit van "https://af.wikipedia.org/w/index.php?title=Russell_se_snapper&oldid=1575768"
Die bladsy is laas op 25 Julie 2017 om 08:12 bygewerk.